**Așa nuntește Cerul și Pământul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scoborâtori sunt Îngerii bărbați

Din cerul înstelat unde doi frați

Nu se- ntâlnesc nicicând dar se cuprind

Cu universul tată printr- un gând.

Ei caută să- și potolească setea

La malul mării- nvolburate, vestea

Că Îngerii bărbați sunt pe Pământ

Ajunge- n fire de nisip prin vânt.

Se strâng nisipurile- n mare taină

În sticlele clepsidrelor, cu spaimă,

Și se prefac în nimfe- apoi femei,

Scoțând din Îngerii- bărbați scântei.

Așa nuntește Cerul și Pământul...

La malul mării s-a născut Cuvântul,

Prăsilă bună pentru veșnicie...

Iar omu'- i pruncul cerului în glie!